钦定古今图书集成/明伦汇编/宫闱典/第132卷 > 韦力转
## 钦定古今图书集成/明伦汇编/宫闱典/第132卷 > 韦力转

按《明外史曹吉祥传》：“韦力转者，性淫毒。正统中，镇守
大同，多过恶。景泰元年，大同参将许贵奏，力转衔军，
妻不与宿，杖死。其军又与养子妻淫戏，射杀养子。下
巡按御史覆勘，有验。都察院请再覆，从之，既而释不
罪。天顺元年，工部侍郎霍瑄先以参政掌大同府事，
至是奏前事，且言力转僭用金器若王者，及强娶所”
部女为妾诸不法事。帝怒，遣人执之，下锦衣卫狱。力
转亦奏“瑄与都御史年富侵盗官物，且强娶所部女
子十三人为妾。”都察院请收瑄与《力转》面质。帝命俱
宥之。